তথ্যবিবরণী                                                                                       নম্বর : ২০৭০

**ডিঙ্গি নৌকায় নদী পার হয়ে সাইকেল চালিয়ে নির্বাচনি প্রচার শুরু করলেন ড. হাছান মাহ্‌মুদ**

ঢাকা, ৩ পৌষ (১৮ ডিসেম্বর):

ডিঙ্গি নৌকায় চড়ে কর্ণফুলী নদী পার হয়ে সাইকেল চালিয়ে নির্বাচনি প্রচার শুরু করেছেন ড. হাছান মাহ্‌মুদ।

আজ বিকেলে চট্টগ্রামের রাঙ্গুনিয়ায় দ্বাদশ জাতীয় সংসদ নির্বাচনে চট্টগ্রাম-৭ আসনে (রাঙ্গুনিয়া উপজেলা ও বোয়ালখালী আংশিক) বাংলাদেশ আওয়ামী লীগ মনোনীত প্রার্থী তথ্য ও সম্প্রচারমন্ত্রী এবং বাংলাদেশ আওয়ামী লীগের যুগ্ম সাধারণ সম্পাদক হাছান মাহ্‌মুদ পথসভায় বলেন, ‘জাতির পিতা বঙ্গবন্ধু শেখ মুজিবুর রহমান ১৯৫৪ সালে সাইকেলে চড়ে নির্বাচনি প্রচার চালিয়েছিলেন। তখন থেকে আমাদের দলীয় প্রতীক নৌকা।’

তিনি বলেন, ‘বঙ্গবন্ধু নৌকা এবং সাইকেলে চড়ে নির্বাচনি প্রচার চালাতেন। ‘বঙ্গবন্ধু’ সিনেমায় আপনারা সেটি দেখেছেন। বঙ্গবন্ধুর সেই স্মৃতিকে স্মরণ করে আজকে আমি নৌকায় চড়ে কর্ণফুলী নদী পার হয়েছি এবং দলীয় কার্যালয় থেকে সাইকেল চালিয়ে নির্বাচনি প্রচারণা শুরু করেছি।’

হাছান মাহ্‌মুদ বলেন, ‘আজকে নির্বাচন নিয়ে জনগণের মাঝে ব্যাপক উৎসাহ উদ্দীপনা তৈরি হয়েছে। নির্বাচন নিয়ে বিএনপিসহ দেশে-বিদেশে যারা ষড়যন্ত্র করেছিল তারা বেলুনের মতো টুস করে চুপসে গেছে। এখন শক্তিশালী ভিটামিন ট্যাবলেট দিয়েও বিএনপিকে দাঁড় করানো যাচ্ছে না। ইনশাআল্লাহ ৭ জানুয়ারি ব্যাপক উৎসাহ-উদ্দীপনার মধ্য দিয়ে নির্বাচন অনুষ্ঠিত হবে, সারা দেশের মতো এই রাঙ্গুনিয়ায়ও লক্ষ লক্ষ মানুষ নিয়ে আমরা সবাই ভোটকেন্দ্রে গিয়ে ভোট দেব।’

‘নির্বাচন নিয়ে যারা ষড়যন্ত্র করেছিল, তারা এখন গর্তের মধ্যে ঢুকেছে এবং বিএনপির রিজভী আহমেদও গর্তের ভিতর ঢুকেছে' উল্লেখ করে তথ্যমন্ত্রী বলেন, 'যখন ইঁদুরকে দৌঁড়ানো হয়, সে তখন গর্তের মধ্যে ঢুকে। জনগণ বিএনপিকে ধাওয়া করেছে, জনগণের দৌঁড়ানি খেয়ে তারা গর্তের মধ্যে ঢুকেছে। আর রিজভী আহমেদ এখন গর্তের ভেতর থেকে চোখ মেলে মেলে তাকান আর কর্মসূচি ঘোষণা করেন।’

হাছান মাহ্‌মুদ বলেন, ‘বিএনপির কর্মসূচি হচ্ছে গাড়ি ঘোড়া পোড়ানো। এটি কোনো রাজনৈতিক দলের কর্মসূচি হতে পারে না। যারা গাড়ি-ঘোড়া পোড়ায় তাদেরকে আমরা বর্জন করি, তাদেরকে জনগণও বর্জন করেছে। সুতরাং রাঙ্গুনিয়ার মাটিতেও তাদের কোনো স্থান নেই।’

তিনি বলেন, ‘এই নির্বাচন যাতে অনুষ্ঠিত না হয় সেজন্য অনেক ষড়যন্ত্র করা হয়েছিল। বিএনপি-জামাত মনে করেছিল, আমরা নির্বাচন করতে পারব না। এখন তারা বুঝতে পেরেছে সমস্ত প্রতিকূলতাকে উপড়ে ফেলে দেশে একটি অংশগ্রহণমূলক জনগণের ব্যাপক উৎসাহ উদ্দীপনায় নির্বাচন অনুষ্ঠিত হতে যাচ্ছে। যেভাবে প্রতিবার ভোটকেন্দ্রে গিয়ে আপনারা ভোট দিয়েছেন এবারও দ্বিগুণ উৎসাহে মা-বোনদের সাথে নিয়ে ভোটকেন্দ্রে গিয়ে নৌকা মার্কায় ভোট দেয়ার জন্য আপনাদের প্রতি বিনীত অনুরোধ জানাই।’

নির্বাচনি এলাকার জনগণের উদ্দেশ্যে ড. হাছান বলেন, ‘আমি প্রতিবারই আওয়ামী লীগের প্রার্থী হিসেবে প্রতিদ্বন্দ্বিতা করেছি, কিন্তু নির্বাচিত হবার পর আমি সব মত-পথের মানুষের এমপি হিসেবে কাজ করার চেষ্টা করেছি, কে কোন দলের সেটি কখনো দেখিনি। আমার কাছে যিনিই গেছেন, আমি কাউকে নিরাশ করিনি। গত ১৫ বছর ধরে আমার দুয়ার সব মানুষের জন্য খোলা ছিল। এখন আমি আপনাদের দুয়ারে হাজির হয়েছি, আপনাদের কাছে আমার বিনীত ফরিয়াদ, আপনারা দয়া করে আমার জন্য আপনাদের দুয়ারটি খুলে দেবেন।’

তিনি বলেন, ‘বঙ্গবন্ধুকন্যা শেখ হাসিনার নেতৃত্বে আজকে সারাদেশে অভাবনীয় উন্নয়ন হয়েছে। দেশের অনেক উপজেলার চেয়ে বেশি উন্নয়ন আমাদের রাঙ্গুনিয়া উপজেলা ও বোয়ালখালী অংশে হয়েছে। জননেত্রী শেখ হাসিনা আমাকে মনোনয়ন না দিলে আপনারা আমাকে ভোট দিতে পারতেন না। আপনারা আমাকে নির্বাচিত করেছেন, তিনি আমাকে মন্ত্রীর দায়িত্ব দিয়েছেন। সেই দায়িত্বে থাকার কারণে আমার পক্ষে এখানে উন্নয়ন করা সম্ভবপর হয়েছে, অন্যথায় এত উন্নয়ন করা সম্ভবপর হতো না। আপনাদের সেই ভালবাসার প্রতিদান আমি দেওয়ার চেষ্টা করেছি।’

তথ্যমন্ত্রী এ দিন রাঙ্গুনিয়ার ইছাখালীতে উপজেলা আওয়ামী লীগ অফিসের সামনে থেকে সাইকেল চালিয়ে চট্টগ্রাম-কাপ্তাই সড়ক ধরে মরিয়মনগর চৌমুহনী গিয়ে পথসভা করেন। এর আগে পাহাড়ের চূড়ায় সত্যপীরের মাজার এবং নিজের পিতা-মাতাসহ মুরুব্বিদের কবর জিয়ারত করেন তিনি।

এ সময় নির্বাচন পরিচালনা কমিটির চেয়ারম্যান ও উপজেলা চেয়ারম্যান স্বজন কুমার তালুকদার, উত্তরজেলা আওয়ামী লীগ নেতা আবুল কাশেম চিশতি, মোঃ শাহজাহান সিকদার, কামরুল ইসলাম চৌধুরী, নজরুল ইসলাম তালুকদার, মুহাম্মদ আলী শাহ, ইফতেখার হোসেন বাবুল, আকতার হোসেন খান, নির্বাচনি পরিচালনা কমিটির সচিব ইঞ্জিনিয়ার শামসুল আলম তালুকদার, গিয়াস উদ্দিন খান স্বপন প্রমুখ উপস্থিত ছিলেন।

#

আকরাম/পাশা/শফি/রফিকুল/আব্বাস/২০২৩/২১২৩ ঘণ্টা

Z\_¨weeiYx b¤^i : 2069

**evsjv‡`k we‡k¦ AvZ¥gh©v`vkxj ivóª wn‡m‡e cwiwPwZ †c‡q‡Q**

**--- Gbvgyj nK kvgxg**

kixqZcyi, 3 †cŠl (18 wW‡m¤^i) :

kixqZcyi-2 (bwoqv-mwLcyi) Avm‡b AvIqvgx jx‡Mi g‡bvbxZ cÖv\_©x cvwb m¤ú` Dcgš¿x G‡KGg Gbvgyj nK kvgxg e‡j‡Qb, Õ75 G RvwZi wcZv e½eÜy †kL gywReyi ingvb‡K nZ¨vi cieZ©x mg‡q †`k †h Mfxi AÜKv‡i wbgw¾Z n‡qwQj Rb‡bÎx †kL nvwmbvi nvZ a‡iB †mLvb †\_‡K Avevi Av‡jvi c‡\_ wd‡i G‡m‡Q| †kL nvwmbvi †bZ„‡Z¡ wWwRUvj evsjv‡`k ev¯Íevqb n‡q‡Q| GLb ¯§vU© evsjv‡`k ev¯Íevq‡bi c‡\_ GwM‡q hv‡”Q| cvkvcvwk we‡k¦ AvZ¥gh©v`vkxj ivóª wn‡m‡e cwiwPwZ †c‡q‡Q| †`‡ki Dbœqb I AMÖMwZi GB aviv Ae¨vnZ ivL‡Z AvMvgx 7 Rvbyqvwi Øv`k msm` wbe©vP‡b †bŠKvq †fvU †`Iqvi AvnŸvb Rvbvb wZwb|

AvR kixqZcyi-2 wbe©vPwb GjvKvi bwoqv Dc‡Rjv †fv‡Rk¦i evRv‡i †bŠKvi c‡¶ i¨vwj †k‡l c\_mfvq cÖavb AwZw\_i e³‡e¨ Dcgš¿x Gme K\_v e‡jb|

Dcgš¿x e‡jb, †`‡ki gvbyl †bŠKvq †fvU w`‡q ¯^vaxbZv †c‡q‡Q, evsjv fvlvq K\_v ejvi AwaKvi †c‡q‡Q| Uvbv wZbevi cÖavbgš¿x †kL nvwmbv ¶gZvq †\_‡K †`‡k e¨vcK Dbœqb K‡i‡Q| evsjv‡`k AvR‡K we‡k¦i †ivj g‡Wj| Dbœq‡bi avivevwnKZv a‡i ivL‡Z cÖavbgš¿x †kL nvwmbv‡K cÂgev‡ii g‡Zv cÖavbgš¿x Ki‡Z n‡e| wZwb e‡jb, AvIqvgx jxM ¶gZvq G‡mwQj e‡j cÙv †mZy n‡q‡Q| †`‡k eo eo †gMv cÖKí ev¯Íevqb n‡q‡Q| cÙv †mZzi Kvi‡YB MZ cuvP eQ‡i bwoqvq 50 eQ‡ii fvOb eÜ n‡q‡Q| Rqevsjv GwfwbD bv‡g †ewoeuva GLb ch©Ub †K‡›`ª cwiYZ n‡q‡Q|

BDwbqb AvIqvgx jx‡Mi mfvcwZ Avjx Avn‡¤§` wmK`v‡ii mfvcwZ‡Z¡ mfvq e³e¨ iv‡Lb bwoqv Dc‡Rjv †Pqvig¨vb G‡KGg BmgvBj nK, bwoqv †cŠimfvi †gqi Aveyj Kvjvg AvRv`, †Rjv AvIqvgx jx‡Mi DccÖPvi m¤úv`K GmGg wmivRyj Bmjvg, bwoqv Dc‡Rjv AvIqvgx jx‡Mi hyM¥ mvaviY m¤úv`K I BDwc †Pqvig¨vb kwn`yj Bmjvg wmK`vi, mv‡eK †Pqvig¨vb byiæj nK †ecvix cÖgyL|

#

wMqvm/cvkv/kwd/†gvkvid/iwdKzj/Rqbyj/2023/2110NÈv

তথ্যবিবরণী                                                                                       নম্বর : ২০৬৮

**দেশের আর্থসামাজিক উন্নয়নে প্রবাসী কর্মীদের অবদান অত্যন্ত গুরুত্বপূর্ণ**

**---মন্ত্রিপরিষদ সচিব**

ঢাকা, ৩ পৌষ (১৮ ডিসেম্বর):

মন্ত্রিপরিষদ সচিব মোঃ মাহবুব হোসেন বলেছেন, দেশের আর্থসামাজিক উন্নয়নে প্রবাসী কর্মীদের অবদান অত্যন্ত গুরুত্বপূর্ণ। তিনি বলেন, আমাদের প্রবাসীরা যখন বিদেশে থাকেন তখন তারা বাংলাদেশের প্রতিনিধিত্ব করেন। প্রত্যেকেই বাংলাদেশের একেকটি পতাকা হয়ে কাজ করেন, বিষয়টির স্বীকৃতি প্রয়োজন। প্রবাসীরা ফেরত আসার পর দেশে যে ইতিবাচক ভূমিকা রাখেন সেগুলোরও হিসাবের মধ্যে থাকা বাঞ্চনীয়। স্বাস্থ্য সেবা, শিক্ষার চাহিদা, সামাজিক সম্পর্কের ক্ষেত্রে তাদের অবদানকে মূল্যায়ন করা উচিত।

আজ প্রবাসী কল্যাণ ভবনে ‘আন্তর্জাতিক অভিবাসী দিবস ২০২৩’ উপলক্ষ্যে আয়োজিত এক আলোচনা সভায় তিনি এসব কথা বলেন। এতে সভাপতিত্ব করেন প্রবাসী কল্যাণ ও বৈদেশিক কর্মসংস্থান মন্ত্রণালয়ের সিনিয়র সচিব ড. আহমেদ মুনিরুছ সালেহীন।

সিনিয়র সচিব ড. আহমেদ মুনিরুছ সালেহীন বলেন, প্রতিবছর আমাদের কর্মী যাওয়ার সংখ্যা বাড়ছে, সেই অনুপাতে রেমিট্যান্স বৃদ্ধির লক্ষ্যে সরকার নানামুখী উদ্যোগ গ্রহণ করেছে। এ লক্ষ্যে সরকার দক্ষ কর্মী তৈরি, বিদেশে দক্ষ কর্মী প্রেরণ এবং কর্মীদের উপযুক্ত বেতন প্রাপ্তির নিশ্চিয়তাকে প্রাধান্য দিয়েছে। তিনি আরো বলেন, ‘বিদেশে কর্মী প্রেরণের ক্ষেত্রে সরকার একটা মডেল তৈরি করতে চাই। সেই মডেল হচ্ছে ‘নিয়োগকর্তার খরচ’ মডেল। একজন কর্মীর অভিবাসন ব্যয় পুরোটা নিয়োগকর্তা দেবেন। বোয়েসেল কিছু দেশে কর্মী পাঠাচ্ছে সেখানে এরকম হচ্ছে। আগামীকাল মালয়েশিয়ায় প্রায় ৭৫ জন কর্মী রিক্রুটিং এজেন্টের মাধ্যমে যাবেন, তাদেরকে একটি টাকাও খরচ করতে হচ্ছে না। এক্ষেত্রে রিক্রুটিং এজেন্সির খরচও দেবেন নিয়োগকর্তা। এটি একটি মডেল।

জনশক্তি কর্মসংস্থান ও প্রশিক্ষণ ব্যুরো (বিএমইটি) এর মহাপরিচালক সালেহ আহমেদ মোজাফফর, ওয়েজ আর্নার্স কল্যাণ বোর্ডের মহাপরিচালক মোঃ হামিদুর রহমান, প্রবাসী কল্যাণ ব্যাংকের ব্যবস্থাপনা পরিচালক মোঃ মজিবর রহমান ও বাংলাদেশ অ্যাসোসিয়েশন অভ্ ইন্টারন্যাশনাল রিক্রুটিং এজেন্সি (বায়রা) এর মহাসচিব আলী হায়দার চৌধুরী সভায় বক্তব্য রাখেন।

উল্লেখ্য, দিবসটি উপলক্ষ্যে রেমিট্যান্স যোদ্ধা হিসেবে বিশেষ অবদানের জন্য বিদেশ ফেরত ২০ জন ব্যক্তিকে বিশেষ শুভেচ্ছা সম্মাননা প্রদান করা হয়।

#

রাশেদুজ্জামান/পাশা/শফি/মোশারফ/রফিকুল/আব্বাস/২০২৩/২০৪৪ ঘণ্টা

তথ্যবিবরণী    নম্বর: ২০৬৬

**বর্তমানে বিচার বিভাগের গুরু দায়িত্ব মামলাজট নিরসন করা**

**---আইনমন্ত্রী**

ঢাকা, ৩ পৌষ (১৮ ডিসেম্বর):

আইন, বিচার ও সংসদ বিষয়ক মন্ত্রী আনিসুল হক বলেছেন, আইনের শাসন ও ন্যায়বিচার প্রতিষ্ঠায় সরকার বিচার বিভাগের স্বাধীনতা ও পৃথকীকরণকে সুদৃঢ়, দৃীর্ঘস্থায়ী এবং টেকসই করার জন্য বিগত ১৫ বছরে বাস্তবমুখী বিভিন্ন পদক্ষেপ বাস্তবায়ন করেছে। ফলে বিচার বিভাগ এখন স্বাধীনভাবে ন্যায়বিচার প্রদান করে যাচ্ছে।

আজ ঢাকায় বাংলাদেশ সুপ্রীম কোর্ট দিবস উদ্‌যাপন উপলক্ষ্যে আয়োজিত এক আলোচনা সভায় মন্ত্রী এসব কথা বলেন।

আনিসুল হক বলেন, বর্তমানে বিচার বিভাগের গুরু দায়িত্ব হচ্ছে দীর্ঘদিনের পুঞ্জিভূত মামলাজট নিরসন করা। এই জট নিরসন করতে পারলে বিচারপ্রার্থী মানুষকে যেমন দ্রুত ন্যায়বিচার প্রদান করা সম্ভব হবে, তেমনি বঙ্গবন্ধুর সুপ্রীম কোর্ট প্রতিষ্ঠার উদ্দেশ্যও সফল হবে, সর্বোপরি বঙ্গবন্ধুর আদর্শ বাস্তবায়িত হবে।

মন্ত্রী বলেন, বিচারের বাণী এখন আর নিভৃতে কাঁদে না। সে ব্যবস্থা জননেত্রী শেখ হাসিনার সরকার করে দিয়েছে। আইনগত সহায়তা দিয়ে দরিদ্র-অসহায় মানুষদেরও তিনি ন্যায়বিচার পাওয়ার ব্যবস্থা করে দিয়েছেন। তিনি বলেন, বঙ্গবন্ধুর খুনিদের বিচারের মুখোমুখি করে জাতির কলঙ্ক কিছুটা হলেও মোচন হয়েছে। আজ আমরা গর্ব করে বলতে পারি দেশে আইনের শাসন ও ন্যায়বিচার প্রতিষ্ঠিত হয়েছে, দেশ থেকে বিচারহীনতার সংষ্কৃতি দূর হয়েছে। এর রুট কিন্তু ‘ইনডেমনিটি অর্ডিন্যান্স’ বাতিল করে বঙ্গবন্ধু হত্যাকাণ্ডের বিচার সম্পন্ন করতে পারা। কারণ এই নৃশংস হত্যাকাণ্ডের বিচারের পথপরিক্রমায় জাতীয় চার নেতা হত্যা মামলার বিচার হয়েছে। দেশি-বিদেশি নানান ষড়যন্ত্র মোকাবিলা করে ১৯৭১-এর মানবতা বিরোধী অপরাধীদের বিচার করা সম্ভব হয়েছে। আজও বড় বড় ব্যক্তিদেরকে কৃত অপরাধের জন্য বিচারের মুখোমুখি করা সম্ভব হচ্ছে।

#

†iRvDj/পাশা/শফি/মোশারফ/রফিকুল/আব্বাস/২০২৩/১৯৩২ ঘণ্টা

তথ্যবিবরণী    নম্বর: ২০৬৫

**মালয়েশিয়ায় বাংলাদেশ হাইকমিশনের আন্তর্জাতিক অভিবাসী দিবস পালন**

কুয়ালালামপুর, ৩ পৌষ (১৮ ডিসেম্বর):

‘প্রবাসী কর্মীরা উন্নয়নের অংশীদার, সমুন্নত রাখিবো তাদের অধিকার’ প্রতিপাদ্যকে সামনে রেখে আন্তর্জাতিক অভিবাসী দিবস-২০২৩ পালন করেছে বাংলাদেশ হাইকমিশন মালয়েশিয়া ।

এদিন উপলক্ষ্যে অভিবাসীদের অবদান এবং তাদের অধিকারের প্রতি সম্মান জানানোর লক্ষ্যে কুয়ালালামপুরের প্রখ্যাত টেইলর'স বিশ্ববিদ্যালয়ে বিশেষ সেমিনারের আয়োজন করা হয়। সেমিনারে মালয়েশিয়ায় নিযুক্ত নেপালের রাষ্ট্রদূত দিল্লি রাজ পউদেল, মরিশাসের হাইকমিশনার জে গোবর্ধন এবং যুক্তরাষ্ট্র, অস্ট্রেলিয়া, রাশিয়াসহ বিভিন্ন দূতাবাসের কূটনীতিক, মালয়েশিয়ার অভিবাসন সংক্রান্ত বিভিন্ন দপ্তরের প্রতিনিধি, জাতিসংঘের মালয়েশিয়া অফিসের প্রতিনিধি, মালয়েশিয়ায় বাংলাদেশ কমিউনিটির নেতৃবৃন্দ, টেইলর'স বিশ্ববিদ্যালয়ের শিক্ষার্থী, শ্রমিক, বাংলাদেশ হাইকমিশনের কর্মকর্তা-কর্মচারীসহ বিভিন্ন শ্রেণি-পেশার ব্যক্তিবর্গ উপস্থিত ছিলেন।

সেমিনারে শুভেচ্ছা বক্তব্য দেন টেইলর'স বিশ্ববিদ্যালয়ের স্কুল অভ্ লিবারেল আর্টস এন্ড সাইন্স ডিপার্টমেন্টের প্রধান প্রফেসর ড. অনিদ্যিতা দাস গুপ্ত। প্যানেল আলোচনায় মডারেটর ছিলেন জাতিসংঘের মালয়েশিয়ান অফিসের ডেভেলপমেন্ট কোঅর্ডিনেশন অফিসার ক্রিস্টিন চেহ গেক ফিং। সেমিনারের প্রথম সেশনের প্যানেলিস্ট ছিলেন ইন্টারন্যাশনাল অর্গানাইজেশন ফর মাইগ্রেশন’র সিনিয়র প্রজেক্ট এসিস্টেন্ট আমান্ডা এনজি সিয়াং ওয়েই, ইন্টারন্যাশনাল লেবার অর্গানাইজেশনের মালয়েশিয়া অফিসের প্রজেক্ট ম্যানেজার ক্যাথেরিন লজ, ফেডারেশন অভ্ মালয়েশিয়ান ম্যানুফেকচারের ভাইস প্রসেডেন্ট দাতো নাথান কে সোফি, মালয়েশিয়ার এমপ্ল্যার ফেডারেশনের নির্বাহী পরিচালক দাতুক শামসুদ্দিন বারদান, ফরেন ওয়ার্কার্স ডিভিশনের প্রধান হারিরি বিন হারুন এবং মালয়েশিয়ার লেবার ডিভিশনের সিনিয়র এসিস্টেন্ট ম্যানেজার কালা এ/পি থাঙ্গারাজু ।

সেমিনারে আন্তর্জাতিক অভিবাসন, অভিবাসীদের ভূমিকা ও অধিকার, অভিবাসনের সম্ভাবনা ও চ্যালেঞ্জ এবং অভিবাসন সম্পর্কিত আন্তর্জাতিক, বাংলাদেশ এবং মালয়েশিয়ার বিভিন্ন পদক্ষেপসমূহ নিয়ে তথ্যভিত্তিক বিস্তারিত আলোচনা করা হয়।

বক্তাগণ অভিবাসন সংক্রান্ত আন্তর্জাতিক এবং স্থানীয় আইনের যথাযথ বাস্তবায়ন এবং শ্রমিকদের অধিকার নিশ্চিতের ওপর গুরুত্বারোপ করেন। এছাড়া বক্তাগণ অভিবাসী নিয়োগ খরচ কমা‌নো, শ্রমিক নিপীড়ন বন্ধ এবং সম্মানজনক মজুরি নিশ্চিতের ওপর জোর দেন।

মালয়েশিয়ায় বাংলাদেশের ভারপ্রাপ্ত হাইকমিশনার মোহাম্মদ খোরশেদ আলম খাস্তগীর তাঁর বক্তব্যে বলেন, প্রবাসী বাংলাদেশিরা স্বাগতিক দেশ মালয়েশিয়া ও বাংলাদেশের আর্থসামাজিক উন্নয়নে অতিব গুরুত্বপূর্ণ ভূমিকা রাখছেন। বাংলাদেশ সরকার নিরাপদ ও নৈতিক অভিবাসন নিশ্চিত করতে অঙ্গীকারাবদ্ধ। শ্রমিক বঞ্চনা বন্ধ এবং তাদের অধিকার নিশ্চিতে কুয়ালালামপুরস্থ বাংলাদেশ হাইকমিশন মালয়েশিয়ার সরকার এবং অভিবাসী সংক্রান্ত বিভিন্ন দপ্তরের সাথে একযোগে কাজ করছে।

সবশেষে এ সেমিনারে অংশগ্রহণের জন্য ভারপ্রাপ্ত হাইকমিশনার সকলকে ধন্যবাদ জানান। সেমিনার শেষে আলোচকদের হাইকমিশনের পক্ষ থেকে সম্মাননা ক্রেস্ট প্রদান এবং অতিথিদের আপ্যায়ন করা হয়।

#

মারুফ/পাশা/শফি/মোশারফ/আব্বাস/২০২৩/১৯২২ ঘণ্টা

তথ্যবিবরণী নম্বর : ২০৬৭

**বিএনপিকে নির্বাচনে আনতে সর্বাত্মক চেষ্টা করেছে আওয়ামী লীগ**

**--- কৃষিমন্ত্রী**

ঢাকা, ৩ পৌষ (১৮ ডিসেম্বর) :

কৃষিমন্ত্রী ড. মোঃ আব্দুর রাজ্জাক বলেছেন, ‘আওয়ামী লীগ একটি বড় গণতান্ত্রিক দল। আওয়ামী লীগ সবসময় গণতান্ত্রিক মূল্যবোধের চেতনার আলোকে পরিচালিত হয়। আমরা সবসময় চেয়েছি এই নির্বাচনে সব দল অংশগ্রহণ করুক। বহুবার আমি বলেছি বিএনপি অবশ্যই একটি বড় রাজনৈতিক দল। তাদের নির্বাচনে আমরা আনতে চাই কিন্তু সংবিধানের বাইরে আমাদের যাওয়ার কোনো সুযোগ নেই। আমার কথা এসেন্সটাই (সারমর্ম) ছিল, প্রধানমন্ত্রী শেখ হাসিনা ও আমরা সবসময় চেয়েছি, বিএনপি নির্বাচনে অংশগ্রহণ করুক। বিএনপিকে নির্বাচনে আনতে আমরা সর্বাত্মক চেষ্টা করেছি। কিন্তু বিএনপি আসবে না। তিনি বলেন, ‘আমার বক্তব্য হলো- আওয়ামী লীগ আন্তরিকভাবে চেয়েছে বিএনপি নির্বাচনে অংশগ্রহণ করুক। এটি বলতে গিয়ে সেদিন কিছু কথাবার্তা আমি চ্যানেল ২৪কে বলেছি।’

আজ সচিবালয়ে সম্প্রতি চ্যানেল ২৪-কে দেওয়া এক সাক্ষাৎকারের বিষয়ে সাংবাদিকদের সাথে মতবিনিময়কালে মন্ত্রী এসব কথা বলেন।

কৃষিমন্ত্রী বলেন, ‘আমি চ্যানেল ২৪-কে এটাও বলেছি, বিএনপি চায় নির্বাচন বানচাল হোক। তারেক রহমানের নামে মামলা রয়েছে, তার শাস্তি হয়েছে, সে নির্বাচনে অংশগ্রহণ করতে পারবে না। তার মা (খালেদা জিয়া) অসুস্থ, তারও শাস্তি হয়েছে। তারা নির্বাচনে আসতে চায় না। আমাদের আওয়ামী লীগের বক্তব্য হলো, সংবিধানের বাইরে গিয়ে কোনোক্রমে নির্বাচন করা সম্ভব নয়। পৃথিবীর কোনো দেশে তত্ত্বাবধায়ক সরকার নেই।’

আব্দুর রাজ্জাক বলেন, নির্বাচন কমিশন বারবার বলেছে বিএনপি নির্বাচনে এলে নির্বাচন পিছিয়ে দেওয়া হবে। বিএনপি যদি রাজি হয় নির্বাচন পিছিয়ে দিয়ে পরিবেশ সৃষ্টি করা হবে। এই কথাটিই আমি বলেছি। নির্বাচন কমিশনে তো আইনের লোক অনেক আছে। তিনি বলেন, বিএনপি নির্বাচনে আসতে রাজি হলে তারা হরতাল, অবরোধ, অগ্নিসন্ত্রাস ও সন্ত্রাসমূলক কর্মকাণ্ড থেকে নিবৃত্ত হতো। তখন আইনি প্রক্রিয়ার মাধ্যমে তাদের জামিন পাওয়া সহজ হতো।

বিএনপির নেতাকর্মীদের গ্রেফতার প্রসঙ্গে মন্ত্রী বলেন, জনগণের জানমালের নিরাপত্তা নিশ্চিত করতে এবং সুষ্ঠু ও সুন্দর নির্বাচন করার জন্য বিএনপির নেতাকর্মীদের গ্রেফতার করতে বাধ্য হয়েছে সরকার। যারা সন্ত্রাস করছে, সন্ত্রাসের হুকুম দিচ্ছে, সন্ত্রাসের পরিকল্পনা করছে, লন্ডনে বসে থেকে নির্দেশ দিচ্ছে, সরকার বাধ্য হয়েছে তাদের গ্রেফতার করতে।

মন্ত্রী বলেন, ‘কীভাবে বিএনপি রেললাইন কেটেছে! দেশে কি কোনো মুক্তিযুদ্ধ চলছে? দেশে কি যুদ্ধাবস্থা? এগুলো তো যুদ্ধের সময় করে। এগুলো বন্ধ করতে হলে মানুষকে তো গ্রেফতার করতে হবে। বিএনপি নেতাদের হুকুম ছাড়া কোনো কর্মী কি বাসে আগুন দেবে? আওয়ামী লীগ নেতৃত্বাধীন সরকারের দায়িত্ব হলো মানুষের জানমালের নিরাপত্তা দেওয়া। সেই পরিপ্রেক্ষিতে তাদের গ্রেফতার করা হয়েছে।

ড. আব্দুর রাজ্জাক বলেন, আওয়ামী লীগ চেয়েছে আগামী নির্বাচনে সব রাজনৈতিক দল অংশগ্রহণ করুক। বিএনপি একটি বড় দল এটা আমরা সবসময় বলি। কিন্তু বিএনপি সবসময় নির্বাচন থেকে সরে যাওয়ার নানা রকম ফন্দি করেছে।

বিএনপি অংশগ্রহণ না করলে নির্বাচন অগ্রহণযোগ্য হবে না। কিছু ভোটার কম হলেও উল্লেখযোগ্য ভোটার ভোট দিতে আসবে বলেও মনে করেন তিনি।

#

কামরুল/পাশা/শফি/মোশারফ/রফিকুল/জয়নুল/২০২৩/২০০০ঘণ্টা

তথ্যবিবরণী নম্বর : ২০৬৪

**পদ্মা সেতু নির্মাণ প্রকল্পের জন্য গৃহীত ঋণের**

**৫ম ও ৬ষ্ঠ কিস্তি পরিশোধ করেছে বাংলাদেশ সেতু কর্তৃপক্ষ**

ঢাকা, ৩ পৌষ (১৮ ডিসেম্বর) :

আজ গণভবনে প্রধানমন্ত্রী শেখ হাসিনার মাধ্যমে এবং সড়ক পরিবহন ও সেতু মন্ত্রী এবং বাংলাদেশ আওয়ামী লীগের সাধারণ সম্পাদক ওবায়দুল কাদেরের উপস্থিতিতে সেতু বিভাগের সচিব ও বাংলাদেশ সেতু কর্তৃপক্ষের নির্বাহী পরিচালক মোঃ মনজুর হোসেন আনুষ্ঠানিকভাবে অর্থ বিভাগের সচিব ড. মোঃ খায়েরুজ্জামান মজুমদারের নিকট পদ্মা সেতু নির্মাণ প্রকল্পের জন্য গৃহীত ঋণের ৫ম ও ৬ষ্ঠ কিস্তি বাবদ ৩১৫ কোটি ৭ লাখ ৫৩ হাজার ৪৪২ টাকা পরিশোধের চালান হস্তান্তর করেন।

উল্লেখ্য, গত ৫ এপ্রিল ২০২৩ তারিখে ১ম ও ২য় কিস্তি বাবদ মোট ৩১৬ কোটি ৯০ লাখ ৯৭ হাজার ৫০ টাকা এবং ১৯ জুন ২০২৩ তারিখে ৩য় ও ৪র্থ কিস্তি বাবদ ৩১৬ কোটি ২ লাখ ৬৯ হাজার ৯৩ টাকা পরিশোধ করা হয়েছে। গত অর্থবছরে সর্বমোট ৬৩২ কোটি ৯৩ লাখ ৩৬ হাজার ১৪৩ টাকা পরিশোধ করা হয়েছে। ৫ম ও ৬ষ্ঠ কিস্তিসহ পরিশোধিত মোট টাকার পরিমাণ ৯৪৮ কোটি ১ লাখ ১৯ হাজার ৫৮৫ টাকা। ৩০ নভেম্বর ২০২৩ পর্যন্ত উক্ত টোলের ওপর শতকরা ১৫ ভাগ ভ্যাট বাবদ পরিশোধিত হয়েছে ১৪৯ কোটি ৪৭ লাখ ৯৬ হাজার ৭২১ টাকা।

চুক্তি অনুযায়ী ২০২২-২৩ অর্থবছর থেকে সেতুটির ঋণ পরিশোধ শুরু হয়েছে এবং বাংলাদেশ সরকারের এ ঋণ পরিশোধের জন্য ২০৫৬-৫৭ অর্থবছর পর্যন্ত সময় পাবে বাংলাদেশ সেতু কর্তৃপক্ষ। উল্লেখ্য, ২৫ জুন ২০২২ তারিখ পদ্মা সেতু উদ্বোধনের পর থেকে ৩০ নভেম্বর ২০২৩ পর্যন্ত সংগৃহীত টোলের পরিমাণ ১১৬৫ কোটি ১৩ লাখ ৪১ হাজার ৩৪১ টাকা।

বাংলাদেশ সরকারের নিজস্ব অর্থায়নে দেশের সর্ববৃহৎ অবকাঠামো, আমাদের অহংকার, গর্ব, সক্ষমতা ও মর্যাদার প্রতীক পদ্মা সেতু নির্মাণ করা হয়েছে। এতে ব্যয় হয়েছে ৩২ হাজার ৬০৫ কোটি ৫২ লাখ টাকা। নির্মাণ ব্যয়ের প্রায় পুরো অর্থ বাংলাদেশ সেতু কর্তৃপক্ষকে ঋণ হিসেবে দিয়েছে অর্থ বিভাগ। গত ২৬ জুলাই ২০২২ তারিখ সরকারের অর্থ বিভাগের সঙ্গে সংশোধিত ঋণ চুক্তি স্বাক্ষর করে বাংলাদেশ সেতু কর্তৃপক্ষ। ঋণ চুক্তি অনুযায়ী শতকরা ১ ভাগ সুদসহ ৩৫ বছরে ঋণের টাকা ফেরত দেবে বাংলাদেশ সেতু কর্তৃপক্ষ। ঋণ পরিশোধের শিডিউল অনুযায়ী প্রতি অর্থবছরে ৪টি কিস্তি করে সর্বমোট ১৪০টি কিস্তিতে সুদ-আসল পরিশোধ করা হবে। এছাড়া সেতুর ডিটেইল ডিজাইনের জন্য এশিয়ান উন্নয়ন ব্যাংক থেকে ১৫ বছর মেয়াদে ২টি ঋণ চুক্তির আওতায় শতকরা ২ ভাগ সুদে মোট ১ কোটি ৭৪ লাখ ৫৩ হাজার টাকা Special Drawing Right (SDR) ঋণ নেয়া হয়েছে, যা বছরে ৪টি কিস্তি করে মোট ৬০টি কিস্তিতে সুদ-আসলসহ মোট ২ কোটি ৮০ লাখ ৯৯ হাজার ৩৩০ টাকা SDR পরিশোধ করা হবে।

চালান হস্তান্তর অনুষ্ঠানে প্রধানমন্ত্রীর কার্যালয়ের মুখ্য সচিব মোঃ তোফাজ্জল হোসেন মিয়াসহ প্রধানমন্ত্রীর কার্যালয়ের ঊর্ধ্বতন কর্মকর্তাগণ উপস্থিত ছিলেন।

#

ওয়ালিদ/পাশা/শফি/মোশারফ/জয়নুল/২০২৩/১৮০০ঘণ্টা

তথ্যবিবরণী                                                                                       নম্বর : ২০৬৩

**শেখ লুৎফর রহমান গ্রন্থাগার ও গবেষণা কেন্দ্রের নির্মাণ কাজ পরিদর্শন করলেন সংস্কৃতি প্রতিমন্ত্রী**

গোপালগঞ্জ, ৩ পৌষ (১৮ ডিসেম্বর):

জাতির পিতা বঙ্গবন্ধু শেখ মুজিবুর রহমানের পৈতৃক নিবাস গোপালগঞ্জে বঙ্গবন্ধুর পিতার নামে প্রতিষ্ঠিত ‘শেখ লুৎফর রহমান গ্রন্থাগার ও গবেষণা কেন্দ্র’-এর নির্মাণ কাজ পরিদর্শন করেছেন সংস্কৃতি প্রতিমন্ত্রী কে এম খালিদ।

পরিদর্শনকালে তিনি জনগুরুত্বপূর্ণ এ প্রকল্পের কাজ নির্দিষ্ট মেয়াদে সম্পন্নের জন্য প্রকল্প পরিচালক, গণপূর্তের নির্বাহী প্রকৌশলী, ঠিকাদারসহ সংশ্লিষ্টদের নির্দেশনা প্রদান করেন। এ সময় প্রকল্প পরিচালক সুস্মিতা ইসলাম, গোপালগঞ্জের স্থানীয় সরকার বিভাগের উপপরিচালক আজহারুল ইসলামসহ সংশ্লিষ্ট ঠিকাদার ও প্রকৌশলীবৃন্দ উপস্থিত ছিলেন।

প্রতিমন্ত্রী পরে গোপালগঞ্জের টুঙ্গিপাড়ায় জাতির পিতা বঙ্গবন্ধু শেখ মুজিবুর রহমানের সমাধিসৌধে পুষ্পস্তবক অর্পণের মাধ্যমে শ্রদ্ধা নিবেদন করেন। প্রতিমন্ত্রী এ সময় জাতির পিতা বঙ্গবন্ধু শেখ মুজিবুর রহমান, বঙ্গমাতা শেখ ফজিলাতুন নেছা মুজিবসহ ১৯৭৫ সালের ১৫ আগস্টে নির্মম হত্যাযজ্ঞের শিকার শহিদদের বিদেহী আত্মার মাগফেরাত কামনা করে ফাতেহা পাঠ ও মোনাজাতে অংশ নেন।

প্রতিমন্ত্রী এর আগে টুঙ্গিপাড়া বঙ্গবন্ধু সমাধিসৌধের প্রশাসনিক ভবনে যান এবং সেখানে বিশ্রামাগারে রক্ষিত পরিদর্শন বইয়ে তাঁর মন্তব্য লিখে স্বাক্ষর করেন।

উল্লেখ্য, গণগ্রন্থাগার অধিদপ্তর কর্তৃক বাস্তবায়নাধীন ‘শেখ লুৎফর রহমান গ্রন্থাগার ও গবেষণা কেন্দ্র’ প্রকল্পের মোট ব্যয় ধরা হয়েছে ২৪ দশমিক ২৪ কোটি টাকা। প্রকল্পের সংশোধিত মেয়াদ জানুয়ারি, ২০২২ থেকে ডিসেম্বর, ২০২৪ পর্যন্ত। গত ৭ জানুয়ারি প্রধানমন্ত্রী শেখ হাসিনা তাঁর দু’দিনের গোপালগঞ্জ সফরের শেষ দিনে টুঙ্গিপাড়ায় উপস্থিত থেকে ভিডিও কনফারেন্সের মাধ্যমে 'শেখ লুৎফর রহমান গ্রন্থাগার ও গবেষণা কেন্দ্র'-এর ভিত্তিপ্রস্তর স্থাপনসহ ২৭টি উন্নয়ন প্রকল্পের উদ্বোধন করেন। এরপর গত ১৬ জুন আনুষ্ঠানিকভাবে এর নির্মাণ কাজ শুরু হয়।

প্রকল্পটির মূল লক্ষ্য ও উদ্দেশ্য হচ্ছে জাতির পিতা বঙ্গবন্ধু শেখ মুজিবুর রহমানের পিতার স্মৃতি সংরক্ষণার্থে গোপালগঞ্জস্থ পারিবারিক জমির ওপর একটি আধুনিক গ্রন্থাগার ও গবেষণা কেন্দ্র স্থাপন করা। বঙ্গবন্ধু শেখ মুজিবুর রহমানের জীবন-কর্ম, মুক্তিযুদ্ধ ও বাংলাদেশের স্বাধীনতাভিত্তিক বই সংগ্রহের মাধ্যমে পাঠক, গবেষক, তথ্য আহরণকারী ব্যক্তিবর্গসহ সর্বসাধারণের জন্য একটি আধুনিক বিশেষ গ্রন্থাগার ব্যবস্থা চালু করা। বঙ্গবন্ধুর জীবন-কর্ম, বাংলাদেশের মুক্তিযুদ্ধ, স্বাধীনতা, শিক্ষা, সংস্কৃতি ও সামাজিক উন্নয়ন ইত্যাদি বিষয়ে প্রাতিষ্ঠানিক কিংবা ব্যক্তিগত পর্যায়ে গবেষণার সুযোগ সৃষ্টি করা এবং বঙ্গবন্ধু শেখ মুজিবুর রহমানের শৈশব, কৈশোর, পারিবারিক স্মৃতি, সামাজিক ও রাজনৈতিক জীবন-কর্ম, মুক্তিযুদ্ধ ও বাংলাদেশের স্বাধীনতা সম্পর্কে বিস্তারিত জানার সুযোগ সৃষ্টি করা।

#

ফয়সল/পাশা/শফি/মোশারফ/রেজাউল/২০২৩/১৬৫২ ঘণ্টা

তথ্যবিবরণী                                                                                       নম্বর : ২০৬২

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ৩ পৌষ (১৮ ডিসেম্বর):

স্বাস্থ্য অধিদপ্তরের তথ্যানুযায়ী রবিবার সকাল ৮টা থেকে আজ সোমবার সকাল ৮টা পর্যন্ত ২৪ ঘণ্টায় দেশে ৫ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১ দশমিক শূন্য ৯ শতাংশ। এ সময় ৪৫৮ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৭ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৩ হাজার ৮৫৮ জন।

#

সুলতানা/পাশা/শফি/মোশারফ/রফিকুল/রেজাউল/২০২৩/১৬২৫ ঘণ্টা

তথ্যবিবরণী                                                                                       নম্বর : ২০৬১

**দ্বাদশ জাতীয় নির্বাচন সংক্রান্ত জরুরি সেবার জন্য ৯৯৯-এ ফোন করার আহ্বান**

ঢাকা, ৩ পৌষ (১৮ ডিসেম্বর) :

দ্বাদশ জাতীয় সংসদ নির্বাচন উপলক্ষ্যে নির্বাচন সংক্রান্ত যেকোনো সহায়তায় জাতীয় জরুরি সেবা ৯৯৯ এ ফোন করার অনুরোধ করা হলো। জাতীয় জরুরি সেবা ৯৯৯ এর মাধ্যমে প্রাপ্ত নির্বাচন সংক্রান্ত যে কোনো তথ্য, অভিযোগের বিষয়টি সংশ্লিষ্ট রিটার্নিং অফিসার বা সংস্থাকে অবহিত করা হবে এবং সে অনুযায়ী ব্যবস্থা গ্রহণ করা হবে।

নির্বাচন কমিশনের নির্দেশনার পরিপ্রেক্ষিতে স্বরাষ্ট্র মন্ত্রণালয়ের জননিরাপত্তা বিভাগ এ তথ্য জানিয়েছে।

#

হাসান/জামান/সিদ্দীক/রাসেল/আসমা/২০২৩/১৪৪০ ঘণ্টা

তথ্যবিবরণী                                                                                       নম্বর : ২০৬০

**১৮ ডিসেম্বর থেকে নির্বাচনে বাধা হতে পারে এমন কর্মসূচিতে নিষেধাজ্ঞা**

ঢাকা, ৩ পৌষ (১৮ ডিসেম্বর) :

১৮ ডিসেম্বর হতে দ্বাদশ জাতীয় সংসদ নির্বাচনে প্রতিদ্বন্দ্বী প্রার্থীদের প্রচার-প্রচারণা শুরু হবে। এ অবস্থায় ভোটগ্রহণ সমাপ্ত হওয়ার পূর্ব পর্যন্ত নির্বাচনি প্রচার-প্রচারণা ব্যতীত নির্বাচনি কাজে বাধা হতে পারে বা ভোটারগণ ভোটপ্রদানে নিরুৎসাহিত হতে পারে এরূপ কোনো প্রকার সভা, সমাবেশ বা অন্য কোনো প্রকার রাজনৈতিক কর্মসূচি গ্রহণ ও বাস্তবায়ন করা থেকে সকলকে বিরত থাকার জন্য অনুরোধ করা হয়েছে।

নির্বাচন কমিশনের নির্দেশনার পরিপ্রেক্ষিতে স্বরাষ্ট্র মন্ত্রণালয়ের জননিরাপত্তা বিভাগ এ তথ্য জানিয়েছে।

#

হাসান/জামান/সিদ্দীক/রাসেল/আসমা/২০২৩/১৪৪০ ঘণ্টা

তথ্যবিবরণী                                                                                       নম্বর : ২০৫৯

**আগ্নেয়াস্ত্রের লাইসেন্স নবায়নের সময় বৃদ্ধি**

ঢাকা, ৩ পৌষ (১৮ ডিসেম্বর) :

আসন্ন দ্বাদশ জাতীয় সংসদ নির্বাচন উপলক্ষ্যে সারাদেশে ‘আগ্নেয়াস্ত্রের লাইসেন্স প্রদান, নবায়ন ও ব্যবহার নীতিমালা, ২০১৬ এর ৩১ (ক) অনুচ্ছেদে বর্ণিত লাইসেন্স নবায়নের সময়সীমা শুধু ২০২৩ সালের লাইসেন্স নবায়নের জন্য ৩১ ডিসেম্বর ২০২৩ এর পরিবর্তে ১৫ জানুয়ারি ২০২৪ হতে ২৮ ফেব্রুয়ারি ২০২৪ পর্যন্ত বৃদ্ধি করা হয়েছে।

নির্বাচন কমিশনের নির্দেশনার পরিপ্রেক্ষিতে স্বরাষ্ট্র মন্ত্রণালয়ের জননিরাপত্তা বিভাগ এ তথ্য জানিয়েছে।

#

ইসরাত/জামান/সিদ্দীক/রাসেল/আসমা/২০২৩/১৪৪০ ঘণ্টা

তথ্যবিবরণী                                                                                                 নম্বর : ২০৫৮

**আমিরের মৃত্যুতে সহমর্মিতা জানাতে পররাষ্ট্রমন্ত্রীর কুয়েত গমন**

ঢাকা, ৩ পৌষ (১৮ ডিসেম্বর):

কুয়েতের আমির শেখ নাওয়াফ আল-আহমেদ আল-জাবের আল-সাবাহের মৃত্যুতে বাংলাদেশ সরকার ও জনগণের পক্ষ থেকে সহমর্মিতা ও সমবেদনা জানাতে পররাষ্ট্রমন্ত্রী ড. এ কে আব্দুল মোমেন আজ কুয়েত এয়ারওয়েজের ফ্লাইটে কুয়েত গমন করেছেন।

বিমানবন্দরে বাংলাদেশে নিযুক্ত কুয়েতের রাষ্ট্রদূত Faisal Mutlaq Al Adwani পররাষ্ট্রমন্ত্রীকে বিদায় জানান। ড. মোমেন কুয়েত সরকার আয়োজিত রাষ্ট্রীয় কর্মসূচিতে অংশগ্রহণ করবেন। তিনি আগামীকাল ঢাকায় ফিরবেন।

পররাষ্ট্রমন্ত্রী ৩ সদস্যবিশিষ্ট বাংলাদেশ প্রতিনিধিদলের নেতৃত্ব দিচ্ছেন।

#

মাসুম/জামান/ফাতেমা/সিদ্দীক/রাসেল/মানসুরা/২০২৩/১২৪০ ঘণ্টা

তথ্যবিবরণী                                                                                                 নম্বর : ২০৫৭

**বাংলাদেশ ও ভারত নৌসচিব পর্যায়ের সভা আগামীকাল**

ঢাকা, ৩ পৌষ (১৮ ডিসেম্বর):

বাংলাদেশ ও ভারতের মধ্যে নৌসচিব পর্যায়ের সভা, প্রটোকল অন ইনল্যান্ড ওয়াটার ট্রানজিট এন্ড ট্রেড (পিআইডব্লিউটিএন্ডটি) এর অধীন স্ট্যান্ডিং কমিটির সভা এবং ইন্টারগভর্মেন্টাল কমিটি (আইজিসি)’র সভা আগামী ১৯ ও ২০ ডিসেম্বর ঢাকায় অনুষ্ঠিত হবে।

এ সভায় নৌপরিবহন মন্ত্রণালয়ের সিনিয়র সচিব মোঃ মোস্তফা কামাল এবং ভারতের পোর্টস, শিপিং এন্ড ওয়াটারওয়েজ মন্ত্রণালয়ের সচিব টি কে রামাচন্দ্রন নিজ নিজ দেশের পক্ষে নেতৃত্ব দেবেন।

#

জাহাঙ্গীর/জামান/ফাতেমা/সিদ্দীক/রাসেল/মানসুরা/২০২৩/১২৩০ ঘণ্টা

তথ্যবিবরণী                                                                                                 নম্বর : ২০৫৬

**ওয়াশিংটনে মহান বিজয় দিবস উদ্‌যাপিত**

ওয়াশিংটন ডিসি, ১৮ ডিসেম্বর:

ক্ষুধা ও দারিদ্র্যমুক্ত সুখী-সমৃদ্ধ বাংলাদেশ গড়ার শপথ গ্রহণের মধ্য দিয়ে ওয়াশিংটন ডিসিতে বাংলাদেশ দূতাবাসে যথাযোগ্য মর্যাদায় ৫৩তম বিজয় দিবস উদ্‌যাপিত হয়েছে।

গত ১৬ ডিসেম্বর দূতাবাসে দিনব্যাপী কর্মসূচির মধ্যে ছিল চ্যান্সারি প্রাঙ্গণে জাতীয় পতাকা উত্তোলন, বঙ্গবন্ধুর আবক্ষ ভাস্কর্যে পুষ্পস্তবক অর্পণ, রাষ্ট্রপতি এবং প্রধানমন্ত্রী, পররাষ্ট্রমন্ত্রী ও পররাষ্ট্র প্রতিমন্ত্রীর বাণী পাঠ, সংবর্ধনা ও সাংস্কৃতিক অনুষ্ঠানের আয়োজন এবং বিশেষ মোনাজাত।

দূতাবাসের বঙ্গবন্ধু মিলনায়তনে আয়োজিত সংবর্ধনা অনুষ্ঠানে সম্মানিত অতিথি হিসেবে বক্তব্য রাখেন দক্ষিণ ও মধ্য এশিয়া বিষয়ক মার্কিন উপ-সহকারী পররাষ্ট্রমন্ত্রী আফরিন আক্তার এবং এতে স্বাগত বক্তব্য রাখেন বাংলাদেশের রাষ্ট্রদূত মোহাম্মদ ইমরান।

আফরিন আক্তার তাঁর বক্তব্যে স্বাধীনতার পর থেকে বাংলাদেশের অসাধারণ অগ্রগতির প্রশংসা করেন এবং বাংলাদেশের এই অভিযাত্রায় মার্কিন যুক্তরাষ্ট্র একটি গুরুত্বপূর্ণ উন্নয়ন সহযোগী বলে উল্লেখ করেন। তিনি বাংলাদেশের অগ্রগতিকে অসাধারণ হিসেবে অভিহিত করেন।

পরে একটি বর্ণাঢ্য সাংস্কৃতিক অনুষ্ঠানের আয়োজন করা হয়, এতে মিশনের কর্মকর্তা-কর্মচারীদের সন্তানসহ ওয়াশিংটন মেট্রো এলাকায় বসবাসরত বাংলাদেশি শিল্পীরা সঙ্গীত ও নৃত্য পরিবেশন করে।

অনুষ্ঠানে বিভিন্ন দেশের রাষ্ট্রদূত ও কূটনীতিকবৃন্দ, যুক্তরাষ্ট্র সরকারের ঊর্ধ্বতন কর্মকর্তা এবং প্রবাসী বাংলাদেশিরা উপস্থিত ছিলেন।

#

সাজ্জাদ/জামান/ফাতেমা/সিদ্দীক/রাসেল/মানসুরা/২০২৩/৯৩০ ঘণ্টা